                                [image: zg_grb]

                         GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                       „Dr. Ante Starčević“

KLASA: 024-08/24-003/2119
URBROJ: 251-13-11-16/003-24-3
Zagreb, 20. studeni 2024.
Z A P I S N I K

sa 44. sjednice Vijeća Mjesnog odbora „Dr. Ante Starčević“, održane 20. studenog 2024. s početkom u 18,00 sati, u prostoru Mjesne samouprave „Dr. Ante Starčević“, Ulica Dragutina Golika 44.

Nazočni članovi Vijeća: Mislav Zlatarić, Matea Orešković, Simona Ivanković, Valerije Bagadur, Maja Ogrizek, Andrea Gostl, Zvjezdana Cikota

Predsjednik Vijeća Mjesnog odbora „Dr. Ante Starčević“ utvrđuje da je na sjednici nazočno 7 od ukupno 7 članova Vijeća, pa Vijeće može pravovaljano raspravljati i odlučivati.
Predsjednik predlaže verifikaciju Zapisnika sa 43. sjednice. 
Vijeće JEDNOGLASNO prihvaća Zapisnik sa 43. sjednice. 

Predsjednik predlaže
D n e v n i   r e d

1. Prijedlog Financijskog plana Mjesnog odbora „Dr. Ante Starčević“ za 2025.
2. Prijedlog Plana malih komunalnih akcija Mjesnog odbora „Dr. Ante Starčević“ za 2025.
3. Prijedlog zaključka za otkup zemljišta k.č.br. 259 k.o. Rudeš
4. Pitanja, prijedlozi i obavijesti
     
koji je JEDNOGLASNO prihvaćen.

Ad. 1 Prijedlog Financijskog plana Mjesnog odbora „Dr. Ante Starčević“ za 2025.

Predsjednik otvara raspravu, u kojoj sudjeluju svi članovi vijeća, zaključuje raspravu.
Vijeće Mjesnog odbora „Dr. Ante Starčević“ JEDNOGLASNO donosi 

FINANCIJSKI PLAN
Mjesnog odbora ''Dr. Ante Starčević''
za 2025.

Članak 1.
Financijski plan Mjesnog odbora ''Dr. Ante Starčević'' za 2025. (dalje u tekstu: Plan) sastoji se od:

PRIHODA:									50.940,00 €
RASHODA:									50.940,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	50.940,00

	6711
	PRIHODI ZA FINANCIRANJE RASHODA POSLOVANJA
	50.940,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	50.940,00

	Izvor 1.1. OPĆI PRIHODI I PRIMICI
	15.940,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	35.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	35.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025

Ad. 2 Prijedlog Plana malih komunalnih akcija Mjesnog odbora „Dr. Ante Starčević za 2025. 
         
Predsjednik otvara raspravu, u kojoj sudjeluju svi članovi vijeća, zaključuje raspravu.
Vijeće Mjesnog odbora „Dr. Ante Starčević“ JEDNOGLASNO donosi 

Plan malih komunalnih akcija
Mjesnog odbora ''Dr. Ante Starčević'' za 2025. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Dr. Ante Starčević'', a koji nisu obuhvaćeni drugim programom.
2. Planirana sredstva za financiranje radova iz točke 1. ovog Plana iznose ukupno 35.000,00 eura.
3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).
4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.
6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.
7. Ovaj Plan sastavni je dio Plana komunalnih aktivnosti Gradske četvrti Trešnjevka - sjever u 2025.

Ad. 3 Prijedlog zaključka za otkup zemljišta k.č.br. 259 k.o. Rudeš
 
Predsjednik otvara raspravu, u kojoj sudjeluju svi članovi vijeća, zaključuje raspravu.
Vijeće Mjesnog odbora „Dr. Ante Starčević“ JEDNOGLASNO donosi 
 
Z  A   K  L  J  U  Č  A  K

1. Vijeće Mjesnog odbora „Dr. Ante Starčević“ nije suglasno sa zahtjevom za otkup zemljišta k.č.br. 259 k.o. Rudeš.
2. Ovaj Zaključak dostavlja se Vijeću Gradske četvrti Trešnjevka - sjever.

Ad. 4. Pitanja, prijedlozi i obavijesti

Kao urgentna situacija u kvartu navedeno je jutrošnje rušenje dijela žbuke sa zgrade zvane „Sahara“, koji se srušio sa južne strane gdje je bivša trgovina, ulaz u zgradu gdje prostor koriste sportski klub i ilegalni stanari, gdje prolaze djeca do parka, šeću građani sa svojim ljubimcima, ukratko, vrlo pješačko prometni koridor i samo je čudo da nitko nije stradao.
Traži se od Gradskog ureda za mjesnu samoupravu, promet, civilnu zaštitu i sigurnost i Vijeća Gradske četvrti Trešnjevka – sjever hitna intervencija u pogledu rješavanja problematike te zgrade koja godinama stoji neupotrebljiva i propada. Sada je postala opasna i za prolaznike.
Zadužuje se članica vijeća Matea Orešković da pripremi izvješće o saznanjima koja Vijeće ima o zgradi, obzirom da je to predmet rasprava i prijašnjih i ovog saziva i da se prema navedenim institucijama uputi ozbiljan apel za rješenje tog problema.

Drugih pitanja, prijedloga i obavijesti nema, pa predsjedavajući zaključuje dnevni red.

Dežurstvo 2.12.2024. prihvaća Matea Orešković i Zvjezdana Cikota.
Slijedeća sjednica zakazuje se za 18. prosinac 2024. u 18 sati. 

Sjednica Vijeća završila je u 19.35 sati.


                                                                                                                PREDSJEDNIK VIJEĆA
                                                                                                                     MJESNOG ODBORA
                                                                                                                „DR. ANTE STARČEVIĆ“
ZABILJEŽILA
[bookmark: _GoBack]                                                                                                                        Mislav Zlatarić, v. r.
Maja Ogrizek







Prilog: Izvješće o glasanju












	Izvješće o glasanju na 44. sjednici
	
	

	
	
	
	

	Članovi Vijeća
	Točka 1. 
	Točka 2.
	Točka 3.

	MISLAV ZLATARIĆ
	+
	+
	+

	MATEA OREŠKOVIĆ
	+
	+
	+

	MAJA OGRIZEK
	+
	+
	+

	ZVJEZDANA CIKOTA
	+
	+
	+

	ANDREA GOSTL
	+
	+
	+

	VALERIJE BAGADUR
	+
	+
	+

	SIMONA IVANKOVIĆ
	+
	+
	+

	    SUZDRŽAN=  0
	
	
	

	    NIJE PRISUTAN= prekrižiti ime

